PMIndiaData/PMIndiaSum huggingface dataset:
ખેલ રત્ન પુરસ્કારને હવેથી મેજર ધ્યાનચંદ ખેલ રત્ન પુરસ્કાર તરીકે ઓળખવામાં આવશે: પ્રધાનમંત્રી

પ્રધાનમંત્રી શ્રી નરેન્દ્ર મોદીએ કહ્યું કે તેમને ભારતભરના નાગરિકો તરફથી ખેલ રત્ન પુરસ્કારનું નામ મેજર ધ્યાનચંદના નામ પર રાખવા ઘણી વિનંતીઓ મળી રહી છે. તેમણે કહ્યું કે તેમની ભાવનાનું સન્માન કરીને ખેલ રત્ન પુરસ્કાર આથી મેજર ધ્યાનચંદ ખેલ રત્ન પુરસ્કાર તરીકે ઓળખાશે. પ્રધાનમંત્રીએ વધુમાં જણાવ્યું હતું કે મેજર ધ્યાનચંદ ભારતના અગ્રણી ખેલાડીઓમાંથી એક હતા જે ભારત માટે સન્માન અને ગૌરવ લાવ્યા હતા. તે યોગ્ય છે કે આપણા રાષ્ટ્રનું સર્વોચ્ચ રમત સન્માન તેમના નામ પર રાખવામાં આવશે. શ્રેણીબદ્ધ ટ્વીટમાં પ્રધાનમંત્રીએ કહ્યું; "પુરૂષ અને મહિલા હોકી ટીમના અસાધારણ પ્રદર્શને આપણા સમગ્ર રાષ્ટ્રનો ઉત્સાહ વધાર્યો છે. સમગ્ર ભારતમાં હોકી પ્રત્યે એક નવો રસ જાગ્યો છે. આવનારા સમય માટે આ ખૂબ જ સકારાત્મક સંકેત છે. મને ભારતભરના નાગરિકો તરફથી મેજર ધ્યાનચંદના નામ પર ખેલ રત્ન પુરસ્કાર આપવા માટે ઘણી વિનંતીઓ મળી રહી છે. હું તેમના વિચારો માટે તેમનો આભાર માનું છું. તેમની ભાવનાને માન આપતાં, ખેલ રત્ન પુરસ્કાર આથી મેજર ધ્યાનચંદ ખેલ રત્ન પુરસ્કાર તરીકે ઓળખાશે! જય હિન્દ! મેજર ધ્યાનચંદ ભારતના અગ્રણી ખેલાડીઓમાંથી એક હતા જે ભારત માટે સન્માન અને ગૌરવ લાવ્યા હતા. તે યોગ્ય છે કે આપણા રાષ્ટ્રનું સર્વોચ્ચ રમત સન્માન તેમના નામ પર રાખવામાં આવશે. ओलंपिक खेलों में भारतीय खिलाड़ियों के शानदार प्रयासों से हम सभी अभिभूत हैं। विशेषकर हॉकी में हमारे बेटे-बेटियों ने जो इच्छाशक्ति दिखाई है, जीत के प्रति जो ललक दिखाई है, वो वर्तमान और आने वाली पीढ़ियों के लिए बहुत बड़ी प्रेरणा है। देश को गर्वित कर देने वाले पलों के बीच अनेक देशवासियों का ये आग्रह भी सामने आया है कि खेल रत्न पुरस्कार का नाम मेजर ध्यानचंद जी को समर्पित किया जाए। लोगों की भावनाओं को देखते हुए, इसका नाम अब मेजर ध्यानचंद खेल रत्न पुरस्कार किया जा रहा है। जय हिंद!"
પ્રધાનમંત્રીની વ્લાદિવોસ્તોકની મુલાકાત દરમિયાન થયેલા સમજૂતીકરારો/સંધિઓની યાદી

1. સંયુક્ત નિવેદન "વિશ્વાસ અને ભાગીદારી દ્વારા સાથસહકારની નવી ઊંચાઈઓ સર કરવી”. 2. ભારત-રશિયા વેપાર અને રોકાણનાં સંવર્ધન માટે સંયુક્ત વ્યૂહરચના. 3. પ્રજાસત્તાક ભારતની સરકાર અને રશિયા સંઘની સરકાર વચ્ચે સમજૂતી અને રશિયન/સોવિયત મિલિટરી ઇક્વિપમેન્ટ માટે સ્પેર પાર્ટ્સનાં ઉત્પાદનમાં સાથસહકાર સ્થાપિત કરવા પર 4. પ્રજાસત્તાક ભારતની સરકાર અને રશિયા સંઘની સરકાર વચ્ચે ઓડિયોવિઝ્યુઅલ કો-પ્રોડક્શનમાં સાથસહકાર સ્થાપિત કરવા પર સમજૂતી 5. પ્રજાસત્તાક ભારતનાં માર્ગ પરિવહન અને રાજમાર્ગ મંત્રાલય તથા રશિયા સંઘનાં પરિવહન મંત્રાલય વચ્ચે માર્ગ પરિવહન અને માર્ગ ઉદ્યોગમાં દ્વિપક્ષીય સાથસહકાર સ્થાપિત કરવા પર સમજૂતીકરાર (એમઓયુ). 6. પ્રજાસત્તાક ભારતનાં જહાજ મંત્રાલય અને રશિયન સંઘનાં પરિવહન મંત્રાલય વચ્ચે પ્રજાસત્તાક ભારતનાં ચેન્નાઈ બંદર અને રશિયન સંઘનાં વ્લાદિવોસ્તોક બંદર વચ્ચે દરિયાઈ સંચાર વિકસાવવા પર મેમોરેન્ડમ ઓફ ઇન્ટેન્ટ (એમઓઆઈ). 7. પ્રજાસત્તાક ભારતનાં કેન્દ્રીય પરોક્ષ કરવેરા અને આબકારી મંડળ, નાણાં મંત્રાલય અને ફેડરલ કસ્ટમ્સ સર્વિસ (રશિયા સંઘ) વચ્ચે 2019થી 2022માં કસ્ટમ્સનાં ઉલ્લંઘન સામે લડવા સાથસહકાર સ્થાપિત કરવા માટેની યોજના. 8. રશિયા સંઘનાં ઊર્જા મંત્રાલય અને પ્રજાસત્તાક ભારતનાં પેટ્રોલિયમ અને કુદરતી ગેસ મંત્રાલય વચ્ચે પરિવહન માટે કુદરતી ગેસનાં ઉપયોગ પર સમજૂતીકરાર (એમઓયુ). 9. ઓઇલ અને ગેસ ક્ષેત્રમાં સાથસહકાર વધારવા પ્રજાસત્તાક ભારતનાં પેટ્રોલિયમ અને કુદરતી ગેસ મંત્રાલય અને રશિયન સંઘનાં ઊર્જા મંત્રાલય વચ્ચે કાર્યક્રમ. 10. રશિયાનાં સુદૂર પૂર્વ વિસ્તારમાં કોકિંગ કોલ માઇનિંગ પ્રોજેક્ટનાં અમલીકરણમાં સાથસહકાર સ્થાપિત કરવા માટે કોલ ઇન્ડિયા લિમિટેડ અને ફાર ઇસ્ટ ઇન્વેસ્ટમેન્ટ એન્ડ એક્સપોર્ટ એજન્સી વચ્ચે સમજૂતીકરાર (એમઓયુ). 11. રોકાણમાં જોડાણ માટે ઇન્વેસ્ટ ઇન્ડિયા અને રશિયન ડાયરેક્ટ ઇન્વેસ્ટમેન્ટ ફંડ વચ્ચે સાથસહકાર માટે સમજૂતી. 12. ફેડરેશન ઑફ ઇન્ડિયન ચેમ્બર્સ ઓફ કોમર્સ એન્ડ ઇન્ડસ્ટ્રી તથા રોસકોંગ્રેસ ફાઉન્ડેશન વચ્ચે સાથસહકાર માટે સમજૂતી. 13. નવા પ્રોજેક્ટ્સને પ્રોત્સાહન આપવા ફેડરેશન ઓફ ઇન્ડિયન ચેમ્બર્સ ઓફ કોમર્સ એન્ડ ઇન્ડસ્ટ્રી તથા સ્વાયત્ત નોન-પ્રોફિટ ઓર્ગેનાઇઝેશન એજન્સી ફોર સ્ટ્રેટેજિક ઇનિશિયેટિવ્સ વચ્ચે સમજૂતીકરાર (એમઓયુ). 14. ડાઉનસ્ટ્રીમ એલએજી બિઝનેસ અને એલએનજી સપ્લાય્સનાં સંયુક્ત વિકાસનાં સંબંધમાં સાથસહકાર સ્થાપિત કરવા પર સંયુક્ત સ્ટોક કંપની નોવાટેક અને પેટ્રોનેટ એલએનજી લિમિટેડ વચ્ચે સમજૂતીકરાર (એમઓયુ). 15. જોઈન્ટ સ્ટોક કંપની રોસ્સેજિયોલોજિયા અને શ્રેઈ ઇન્ફ્રાસ્ટ્રક્ચર ફાઇનાન્સ લિમિટેડ વચ્ચે સાથસહકાર સ્થાપિત કરવા માટે સમજૂતી
ખાદ્ય પ્રસંસ્કરણ ઉદ્યોગ મંત્રી સાથે એસજીપીસીના એક પ્રતિનિધિ મંડળે પ્રધાનમંત્રીની મુલાકાત લીધી

કેન્દ્રીય ખાદ્ય પ્રસંસ્કરણ ઉદ્યોગ મંત્રી શ્રીમતી હરસિમરત કૌર બાદલના નેતૃત્વમાં આજે એક પ્રતિનિધિ મંડળે પ્રધાનમંત્રી શ્રી નરેન્દ્ર મોદીની મુલાકાત લીધી હતી. આ પ્રતિનિધિ મંડળમાં શિરોમણી ગુરુદ્વારા પ્રબંધક સમિતિના સભ્યો પણ સામેલ હતા. પ્રતિનિધિ મંડળે કેન્દ્ર સરકારની યોજના ‘સેવા ભોજ યોજના’ માટે પ્રધાનમંત્રીનો આભાર પ્રગટ કર્યો હતો કે જે ગુરુદ્વારા સહિતની ચેરીટેબલ ધાર્મિક સંસ્થાઓ દ્વારા તદ્દન વિનામૂલ્યે આપવામાં આવતા લંગર અને પ્રસાદની વસ્તુઓ પર સીજીએસટી અને આઈજીએસટીના કેન્દ્રીય ભાગને ભરપાઈ કરી દેશે. પ્રતિનિધિ મંડળે શેરડીના ઉત્પાદક ખેડૂતો પરના બોજને હળવો કરવા માટે કેન્દ્ર સરકાર દ્વારા લેવામાં આવેલા શ્રેણીબદ્ધ પગલાઓ માટે પણ પ્રધાનમંત્રીનો આભાર માન્યો હતો.
મંત્રીમંડળે પરંપરાગત ઔષધી પ્રણાલીઓના ક્ષેત્રમાં ભારત અને ગામ્બિયા વચ્ચે સહયોગ સાધવા અંગેના સમજૂતી કરારોને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે પરંપરાગત ઔષધી પ્રણાલીઓના ક્ષેત્રમાં ભારત અને ગામ્બિયાની વચ્ચે સહયોગ સાધવા અંગેના સમજૂતી કરારોને કાર્યોત્તર મંજૂરી આપી દીધી છે. આ સમજૂતી કરારો પર રાષ્ટ્રપતિ શ્રી રામનાથ કોવિંદની ગામ્બિયા યાત્રા દરમિયાન 31 જુલાઈ, 2019ના રોજ હસ્તાક્ષર કરવામાં આવ્યા હતા. આ સમજૂતી કરાર પરંપરાગત ઔષધી પ્રણાલીઓને પ્રોત્સાહન આપવા માટે ભારત અને ગામ્બિયાની વચ્ચે સહયોગની રૂપરેખા તૈયાર કરશે અને આ ક્ષેત્રમાં બંને દેશોને પરસ્પર લાભાન્વિત કરશે. સમજૂતી કરારોમાં ઉલ્લેખિત પ્રક્રિયાઓ વડે ગામ્બિયામાં ઔષધીની આયુષ પ્રણાલીઓના મહત્વને પ્રોત્સાહન મળશે. આ સમજૂતી કરારોના પરિણામ સ્વરૂપે ડૉક્ટરોના પ્રશિક્ષણની માટે તજજ્ઞો અને પરંપરાગત ચિકિત્સા પ્રણાલીઓમાં સહયોગપૂર્ણ જોડાણ કરનારા વૈજ્ઞાનિકોના આદાન-પ્રદાન દ્વારા ઔષધીના વિકાસ અને પરંપરાગત ઔષધીઓના સેવન ક્ષેત્રમાં નવા નવીનીકરણોનો માર્ગ ખુલવાની સંભાવના છે.
મંત્રીમંડળે પરપ્રાંતીયો/ફસાઈ ગયેલા પરપ્રાંતીયોને અનાજની ફાળવણી માટે ‘આત્મનિર્ભર ભારત પેકેજ’ને મંજૂરી આપી

ધાનમંત્રી શ્રી નરેન્દ્ર મોદીની અધ્યક્ષતામાં મળેલી મંત્રીમંડળની બેઠકે કેન્દ્ર સરકારનાં ભંડારમાંથી અંદાજે 8 કરોડ પરપ્રાંતીયો/ફસાઈ ગયેલા પરપ્રાંતીયોને બે મહિના માટે (મે અને જૂન, 2020) માટે નિઃશુલ્ક દર મહિને વ્યક્તિદીઠ 5 કિલોગ્રામ અનાજની ફાળવણી કરવાના નિર્ણયને કાર્યોત્તર મંજૂરી આપી છે. આ પ્રકારની કામગીરીમાં અંદાજે રૂ. 2,982.27 કરોડની ખાદ્ય સહાય સંકળાયેલી હશે. આંતર-રાજ્ય પરિવહન તથા ચાર્જીસ અને ડિલરના માર્જિન/ડિલરના વધારાનાં માર્જિન માટે ખર્ચ આશરે રૂ. 127.25 કરોડ થશે, જેનું વહન સંપૂર્ણપણે કેન્દ્ર સરકાર કરશે. એ મુજબ, ભારત સરકારની કુલ સહાય આશરે રૂ. 3,109.52 કરોડ થાય છે. આ ફાળવણીથી કોવિડ-19ના કારણે આર્થિક પ્રવૃત્તિઓ બંધ થવાથી મુશ્કેલીમાં મૂકાઈ ગયેલા પરપ્રાંતીયો/ફસાઈ ગયેલા પરપ્રાંતીયોને પડતી હાડમારીમાં ઘટાડો થશે.
નેધરલેન્ડની મુલાકાત દરમિયાન પ્રધાનમંત્રીનું અખબારી નિવેદન (27 જૂન, 2017)

તમારા મહામહિમ, પ્રધાનમંત્રી માર્ક રુટ્ટ, મને જૂન, 2015માં ભારતમાં તમને આવકારવાની તક મળી હતી. તે સમયે મેં તમને કહ્યું હતું કે, ભારતમાં સામાન્ય રીતે જૂન મહિનામાં બહુ ગરમી હોય છે અને તાપમાન વધારે હોય છે. છતાં તમે ભારતની મુલાકાત લેવા માટે જૂન મહિનો પસંદ કર્યો હતો, જે આપણાં દ્વિપક્ષીય સંબંધો પ્રત્યે તમારી પ્રતિબદ્ધતાનો સંકેત છે. આજે બરોબર બે વર્ષ પછી હું જૂન મહિનામાં જ નેધરલેન્ડની મુલાકાતે આવ્યો છું, પણ જ્યાં સુધી તાપમાનનો સવાલ છે, ત્યાં સુધી દિલ્હી અને હેગ વચ્ચે ચોક્કસ ઘણો ફરક છે. હકીકતમાં રાતદિવસ જેટલો ફરક છે. મારે કહેવું જોઈએ કે, અહીં હવામાન અતિ ખુશનુમા છે. મહામહિમ, સૌપ્રથમ મારી સાથે મારાં સંપૂર્ણ પ્રતિનિધિમંડળને આવકારવા બદલ હું તમારો આભાર માનું છું. આ આગતાસ્વાગતા સાથે તમે ભારતીયો માટેની લાગણી વ્યક્ત કરી છે. મહામહિમ, નેધરલેન્ડની મારી આ મુલાકાત અતિ ટૂંકા ગાળામાં નક્કી થઈ હતી. છતાં મારે તમને કહેવું જોઈએ કે જે રીતે મુલાકાતનું આયોજન થયું, તેમાં તમે આ મુલાકાતને સમાવવા તમે સંમત થયા. એટલું જ નહીં આટલા ટૂંકા સમયગાળામાં આ મુલાકાત ફળદાયક બની રહી એવા કાર્યક્રમોનું આયોજન થયું અને સાથે સાથે આ મુલાકાત પરિણામલક્ષી બની રહી છે. હું તમારાં નેતૃત્વની પ્રશંસા કરું છું અને અતિ ટૂંકા ગાળામાં આપણી મુલાકાતનું આયોજન તમારાં ઉત્કૃષ્ટ નેતત્વનો પુરાવો છે. મહામહિમ, તમારી વાત બિલકુલ સાચી છે. ભારત અને નેધરલેન્ડ વચ્ચેનાં સંબંધો સદીઓથી ચાલ્યાં આવે છે. આપણાં બંને દેશો પણ આ સંબંધોને વધારે મજબૂત અને ગાઢ બનાવવાનો ઇરાદો ધરાવે છે. મહામહિમ, તમે કહ્યું એ પ્રમાણે ચાલુ વર્ષ ભારત અને નેધરલેન્ડ વચ્ચે રાજદ્વારી સંબંધોની સ્થાપનાનું 70મું વર્ષ છે અને એટલે આપણે આપણાં દ્વિપક્ષીય સંબંધોને વધારે ગાઢ બનાવવા ધ્યાન કેન્દ્રિત કર્યું છે. અત્યારે દુનિયા એકબીજા પર નિર્ભર છે, એકબીજા સાથે જોડાયેલી છે. એટલે સ્વાભાવિક છે કે આપણી ચર્ચા દ્વિપક્ષીય મુદ્દાઓ પૂરતી મર્યાદિત નહીં રહે, પણ આંતરરાષ્ટ્રીય સ્તરે મહત્ત્વપૂર્ણ મુદ્દાઓને પણ આવરી લેવામાં આવશે. જ્યાં સુધી આંતરરાષ્ટ્રીય મુદ્દાનો સવાલ છે, ત્યાં સુધી આપણાં બંને દેશો વચ્ચે અનેક બાબતોમાં સમાનતા છે. નેધરલેન્ડની મદદ સાથે ભારતને ગયા વર્ષે એમટીસીઆરનું સભ્યપદ મેળવવામાં સફળતા હાંસલ થઈ છે. આ માટે હું તમારો હૃદયપૂર્વક આભાર માનું છું. જ્યાં સુધી દ્વિપક્ષીય રોકાણનો સવાલ છે, ત્યાં સુધી અત્યારે નેધરલેન્ડ પ્રત્યક્ષ વિદેશી રોકાણ (એફડીઆઇ)નો પાંચમો સૌથી મોટો સ્ત્રોત છે. હકીકતમાં છેલ્લાં ત્રણ વર્ષ દરમિયાન તે પ્રત્યક્ષ વિદેશી રોકાણ (એફડીઆઇ)નો ત્રીજો સૌથી મોટો સ્ત્રોત બની ગયો છે. હું નથી માનતો કે એ હકીકતનું પુનરાવર્તન કરવાની જરૂર છે કે અમારી વિકાસ માટેની પ્રાથમિકતાઓમાં ભારતનાં આર્થિક વિકાસમાં નેધરલેન્ડ સ્વાભાવિક પાર્ટનર છે. અત્યારે અમને ડચ કંપનીઓનાં સીઇઓને મળવાની તક પણ મળશે અને મને આશા છે કે જ્યાં સુધી ભારતનો સવાલ છે, ત્યાં સુધી તેઓ ભારત પ્રત્યે આશાવાદી વલણ જાળવી રાખશે. હું તેમનાં અભિપ્રાયો મેળવવા આતુર છું. અત્યારે મને નેધરલેન્ડમાં રહેતાં ભારતીય મૂળનાં લોકોને મળવાની તક પણ મળશે. અહીં રહેતો ભારતીય સમુદાય બંને દેશો વચ્ચે જીવંત કડી અને સેતુરૂપ છે. આ લોકો વચ્ચેનાં સંપર્કોને વધુ મજબૂત કરવાનો અમે પણ પ્રયાસ કરી રહ્યાં છીએ. મારું સદનસીબ છે કે હું નેધરલેન્ડનાં મહારાજા અને મહારાણીને પણ મળીશ. હકીકતમાં હું તેમને મળવા આતુર છું. ફરી એક વખત હું પ્રધાનમંત્રી રુટ્ટ અને તેમની સરકાર તથા નેધરલેન્ડનાં લોકોનો હૃદયપૂર્વક આભાર માનું છું. ધન્યવાદ.
પ્રધાનમંત્રી 5 ફેબ્રુઆરી 2020 ના રોજ લખનૌ ખાતે ડિફેક્સપો 2020 ના ઉદઘાટન સમારોહ માં હાજરી આપશે

પ્રધાનમંત્રીશ્રી નરેન્દ્ર મોદી 5 ફેબ્રુઆરી 2020 ના રોજ ઉત્તરપ્રદેશના લખનૌમાં ‘ડેફેક્સ્પો 2020’ ના ઉદઘાટન સમારોહના અધ્યક્ષ સ્થાને રહેશે. આ દ્વિવાર્ષિક મેગા સંરક્ષણ પ્રદર્શન ડિફેન્સ એક્સ્પોનું 11મુ સંસ્કરણ છે. એક્સ્પોમાં 1000થી વધુ રાષ્ટ્રીય અને આંતરરાષ્ટ્રીય કંપનીઓ તેમના ઉત્પાદનો રજૂ કરવાની તૈયારી કરી રહી છે, ભારતમાં આ અત્યાર સુધીનો સૌથી મોટો ડિફેન્સ એક્સ્પો હશે. એક્સ્પોની થીમ છે ‘ભારત: ઉભરતું સંરક્ષણ મેન્યુફેક્ચરિંગ હબ’. તેનો ઉદ્દેશ સંરક્ષણ ક્ષેત્રની અગ્રણી તકનીકોને એક જ છત્ર હેઠળ લાવવા અને સરકાર, ખાનગી ઉત્પાદકો અને સ્ટાર્ટઅપ્સ માટે અસંખ્ય તકો પૂરા પાડવાનો છે. આ કાર્યક્રમમાં દેશના એરોસ્પેસ, સંરક્ષણ અને સુરક્ષા હિતોના સંપૂર્ણ વિષયોને આવરી લેશે. પ્રદર્શનની પેટા થીમ છે ‘ડિજિટલ ટ્રાન્સફોર્મેશન ઓફ ડિફેન્સ’ જે નવી તકનીકોના ઉપયોગ દ્વારા ભાવિ યુદ્ધના ખ્યાલ સાથે સુસંગત છે. સમારોહ પછી, પ્રધાનમંત્રીશ્રી નરેન્દ્ર મોદી ‘ઇન્ડિયા પેવેલિયન’ અને ‘યુપી પેવેલિયન’ ની મુલાકાતે લેશે. ‘ઇન્ડિયા પેવેલિયન’ નાના અને મધ્યમ ઉદ્યોગો (એસએમઈ) / માઇક્રો, નાના અને મધ્યમ ઉદ્યોગો (એમએસએમઇ) અને નવીનતા ઇકો સિસ્ટમ સહિત જાહેર અને ખાનગી ક્ષેત્રની વચ્ચે મજબૂત ભાગીદારીનું પ્રદર્શન કરશે, જે આગળ વધવાની ચાવી છે. . ઉત્તરપ્રદેશ પેવેલિયન રાજ્યમાં ઓળખાતા સંરક્ષણ કોરિડોરમાં રોકાણકારો માટે ઔદ્યોગિક સાહસ અને રાજ્યની વિશાળ સંભાવના દર્શાવે છે. યુપી સરકાર ઉત્તરીય રાજ્યની સમૃદ્ધ સાંસ્કૃતિક વારસો દર્શાવતા ઘણાં સાંસ્કૃતિક કાર્યક્રમોનું પણ આયોજન કરી રહી છે. ટેન્ટ સિટી ખાતે મુલાકાતીઓ માટે એક અનોખો અનુભવ કરવાની યોજના છે, જે ખાસ કરીને સ્થળ પર ઉભી કરવામાં આવી છે. બંને પેવેલિયનની મુલાકાત પછી, પ્રધાનમંત્રી લેન્ડ સિસ્ટમ્સ દ્વારા જીવંત પ્રદર્શન, એરો પ્લેટફોર્મ દ્વારા ફ્લાઇંગ ડિસ્પ્લે અને નેવલ સિસ્ટમ્સ દ્વારા ઓપરેશન ડેમોસ્ટ્રેશન નિહાળસે. ‘ડિફેક્સપો 2020’ માં 70 થી વધુ દેશો જોડાય એવી અપેક્ષા છે અને આ પ્રદર્શન આંતરરાષ્ટ્રીય સંરક્ષણ પ્રદર્શનના સૌથી મોટા પ્રદર્શનમાંનું એક પ્રદર્શન બની રહેશે. એક્સ્પો દરમિયાન નોંધપાત્ર સંખ્યામાં મેમોરેન્ડમ ઑફ અન્ડરટેકિંગ (એમઓયુ) થવાની ધારણા છે, જેના પરિણામે નવા વ્યવસાયિક સહયોગની શરૂઆત થશે.
પીએમ ભુટાનના સર્વોચ્ચ નાગરિક પુરસ્કારથી સન્માનિત

ભૂટાનના રાજા, મહામહિમ જિગ્મે ખેસર નામગ્યેલ વાંગચુકે દેશના રાષ્ટ્રીય દિવસ નિમિત્તે પ્રધાનમંત્રી શ્રી નરેન્દ્ર મોદીને તેનો સર્વોચ્ચ નાગરિક પુરસ્કાર, ઓર્ડર ઓફ ડ્રુક ગ્યાલ્પો એનાયત કર્યો. શ્રી મોદીએ આ ઉષ્માભર્યા ભાવ માટે ભૂટાનના મહામહિમ રાજાનો આભાર વ્યક્ત કર્યો છે. ભૂટાનના " …
પ્રધાનમંત્રીએ વિશ્વ જૈવઇંધણ દિવસ નિમિત્તે આયોજિત કાર્યક્રમને સંબોધન કર્યું

પ્રધાનમંત્રી શ્રી નરેન્દ્ર મોદીએ આજે નવી દિલ્હીમાં વિશ્વ જૈવઈંધણ દિવસની ઉજવણી નિમિત્તે આયોજિત કાર્યક્રમને સંબોધન કર્યું હતું. તેમણે આ કાર્યક્રમમાં હાજર ખેડૂતો, વૈજ્ઞાનિકો, ઉદ્યોગસાહસિકો, વિદ્યાર્થીઓ, સરકારી અધિકારીઓ અને ધારાસભ્યને સંબોધન કર્યું હતું. તેમણે જણાવ્યું હતું કે, જૈવઈંધણો 21મી સદીમાં ભારતને નવી ગતિ પ્રદાન કરી શકે તેમ છે, આ ઈંધણો વિવિધ પ્રકારનાં પાકમાંથી પેદા થાય છે, જે ગામડાં તેમજ શહેરોનાં લોકોનાં જીવનને બદલી શકે છે. તેમણે જણાવ્યું હતું કે, જ્યારે શ્રી અટલબિહારી વાજપેયી પ્રધાનમંત્રી હતાં, ત્યારે જૈવઇંધણમાંથી ઇથેનોલનું ઉત્પાદન કરવાની યોજના બની હતી, જોકે ત્યાર પછી વર્ષ 2014માં ઇથેનોલ મિશ્રણ કરવાનાં કાર્યક્રમ માટેની યોજના તૈયાર કરવામાં આવી હતી, ખેડૂતોને લાભ પ્રદાન કરવા ઉપરાંત આ યોજના ગયા વર્ષે રૂ. 4,000 કરોડનાં વિદેશી વિનિમયની બચત કરવામાં પણ મદદરૂપ થઈ હતી તેમજ આગામી ચાર વર્ષમાં આશરે રૂ. 12,000 કરોડની બચત કરવાનો લક્ષ્યાંક નિર્ધારિત કરવામાં આવ્યો છે. પ્રધાનમંત્રીએ જણાવ્યું હતું કે, કેન્દ્ર સરકારે બાયોમાસ (જૈવિક કચરા)ને બાયોફ્યુઅલ (જૈવઈંધણ)માં પરિવર્તિત કરવાનાં પ્રયાસરૂપે નોંધપાત્ર રોકાણ કર્યું છે, 12 આધુનિક રિફાઇનરી સ્થાપિત કરવાની યોજના છે. આ પ્રક્રિયામાં મોટી સંખ્યામાં રોજગારીની તકો પેદા થશે. પ્રધાનમંત્રીએ જણાવ્યું હતું કે, જનધન, વનધન અને ગોબરધન જેવી યોજનાઓ ગરીબો, આદિવાસીઓ અને ખેડૂતોનાં જીવનમાં પરિવર્તન લાવવામાં મદદરૂપ થઈ રહી છે, જૈવઇંધણની પરિવર્તનીય ક્ષમતા વિદ્યાર્થીઓ, વૈજ્ઞાનિકો, ઉદ્યોગસાહસિકો અને લોકોની ભાગીદારી મારફતે જ પ્રાપ્ત કરી શકાશે. તેમણે ગ્રામીણ વિસ્તારોને જૈવઈંધણનાં ફાયદા આપવામાં મદદ કરવા હાજર દરેકને અપીલ કરી હતી. આ પ્રસંગે પ્રધાનમંત્રીએ “જૈવઈંધણ માટેની રાષ્ટ્રીય નીતિ 2018” બુકલેટનું વિમોચન પણ કર્યું હતું. તેમણે ‘પ્રોએક્ટિવ એન્ડ રિસ્પોન્સિવ ફેસિલિટેશન બાય ઇન્ટરેક્ટિવ એન્ડ વર્ચ્યુઅસ એન્વાયર્મેન્ટલ સિંગલ-વિન્ડો હબ’ (પરિવેશ)નો પણ શુભારંભ કરાવ્યો હતો.
પ્રધાનમંત્રીએ દ્રષ્ટિની ખામી ધરાવતાં દિવ્યાંગજનો માટે અનુકૂળ સિક્કાઓની નવી શ્રૃંખલા પ્રસિદ્ધ કરી

પ્રધાનંમત્રી શ્રી નરેન્દ્ર મોદીએ આજે નવી દિલ્હીમાં દ્રષ્ટિ સંબંધિત ખામી ધરાવતા લોકો માટે ઉપયોગી રૂ. 1, 2, 5, 10 અને 20નાં સિક્કાની નવી શ્રૃંખલા પ્રસિદ્ધ કરી હતી. આ વિવિધ ચલણી સિક્કા નવી શ્રૃંખલાનાં ભાગરૂપે જાહેર કરવામાં આવ્યાં છે. આ સિક્કાઓ 7, લોક કલ્યાણ માર્ગ પર આયોજિત એક સમારંભમાં બહાર પાડવામાં આવ્યાં હતાં, જ્યાં દ્રષ્ટિ સંબંધિત ખામી ધરાવતાં બાળકોને ખાસ આમંત્રણ આપવામાં આવ્યું હતું. પ્રધાનમંત્રીએ તેમને આવકારવાની ખુશી વ્યક્ત કરી હતી અને તેમની સાથે વાત કરવાની તક આપવા બદલ બાળકોનો આભાર માન્યો હતો. આ નવી શ્રૃંખલા જાહેર કરતાં પ્રધાનમંત્રીએ જણાવ્યું હતું કે, કેન્દ્ર સરકાર છેવાડાનાં માનવી સુધી પહોંચવાનું વિઝન ધરાવે છે. તેમણે કહ્યું હતું કે, સિક્કાની નવી શ્રૃંખલાની ડિઝાઇન બનાવવામાં આવી છે અને એ વિઝનને ધ્યાનમાં રાખીને એને બહાર પાડવામાં આવ્યાં છે. પ્રધાનમંત્રીએ જણાવ્યું હતું કે, વિવિધ વિશિષ્ટ ખાસિયતો સાથે નવા બહાર પાડવામાં આવેલા સિક્કાથી દ્રષ્ટિની ખામી ધરાવતાં લોકોને વધારે મદદ મળશે. પ્રધાનમંત્રીએ કહ્યું હતું કે, સિક્કાઓની નવી શ્રૃંખલા દ્રષ્ટિની ખામી ધરાવતા લોકોને સુવિધા આપશે અને તેમનો આત્મવિશ્વાસ વધારશે. પ્રધાનમંત્રીએ દિવ્યાંગ સમુદાયનાં કલ્યાણ માટે કેન્દ્ર સરકારે હાથ ધરેલી વિવિધ પહેલોનો ઉલ્લેખ કર્યો હતો. તેમણે જણાવ્યું હતું કે, કેન્દ્ર સરકાર દરેક પગલે દિવ્યાંગ લોકોને ઉપયોગી થાય એવી સંવેદનશીલતા ધરાવે છે. પ્રધાનમંત્રીએ નવા સિક્કાની ડિઝાઇન કરવા બદલ નેશનલ ઇન્સ્ટિટ્યૂટ ઑફ ડિઝાઇન, સીક્યોરિટી પ્રિન્ટિંગ અને મિન્ટિંગ કોર્પોરેશન ઑફ ઇન્ડિયા લિમિટેડ અને નાણાં મંત્રાલયનો આભાર માન્યો હતો. પ્રધાનમંત્રીએ વાતચીત દરમિયાન બાળકોએ પ્રધાનમંત્રીનો સિક્કાઓની નવી શ્રૃંખલા પ્રસ્તુત કરવા બદલ આભાર માન્યો હતો. તેમણે ઉમેર્યું હતું કે, આ સિક્કાઓ તેમને રોજિંદા જીવનમાં નાણાકીય વ્યવહાર કરવા માટે ઉપયોગી બનશે. સિક્કાઓની નવી શ્રૃંખલામાં વિવિધ નવી ખાસિયતો સામેલ કરવામાં આવી છે, જેથી દ્રષ્ટિની ખામી ધરાવતી વ્યક્તિઓ માટે તેમનો ઉપયોગ કરવામાં સરળતા રહેશે. નવા સિક્કાઓમાં જેમ-જેમ સિક્કાઓનું મૂલ્ય વધતું જાય છે, તેમ-તેમ તેનું માપ અને વજન વધતું જાય છે. નવા સિક્કાઓમાં રૂ. 20નો સિક્કો સામેલ હશે, જેમાં કોઈ દાંતા વિના 12 સાઇડ હશે. બાકીનાં ચલણી સિક્કા ગોળાકાર હશે. કેન્દ્રીય નાણામંત્રી શ્રી અરુણ જેટલી અને કેન્દ્રીય નાણાં રાજ્યમંત્રી શ્રી પોન રાધાક્રિષ્નન પણ આ પ્રસંગે ઉપસ્થિત હતાં.
પ્રધાનમંત્રીએ ભારત-ચીન સરહદી વિસ્તારોમાં ઉભી થયેલી પરિસ્થિતિ અંગે ચર્ચા કરવા માટે સર્વપક્ષીય બેઠક બોલાવી

પ્રધાનમંત્રી શ્રી નરેન્દ્ર મોદીએ આજે ભારત અને ચીન વચ્ચેના સરહદી વિસ્તારોમાં ઉભી થયેલી પરિસ્થિતિ અંગે ચર્ચા કરવા માટે વીડિયો કોન્ફરન્સના માધ્યમથી સર્વપક્ષીય બેઠક બોલાવી હતી. વિવિધ રાજકીય પક્ષોના અધ્યક્ષોએ આ બેઠકમાં ભાગ લીધો હતો. સશસ્ત્ર દળોની બહાદુરી આજે પ્રધાનમંત્રીએ ખાસ ઉલ્લેખ કરતા કહ્યું હતું કે, આપણે સૌ આપણા દેશની સરહદોનું રક્ષણ કરવા માટે અને આપણા સૈનિકોની સાથે એકજૂથ થઇને ઉભા છીએ અને તેમની હિંમત તેમજ બહાદુરમાં સૌને સંપૂર્ણ વિશ્વાસ છે. તેમણે ઉમેર્યું હતું કે, આ સર્વપક્ષીય બેઠકના માધ્યમથી, તેઓ તમામ શહીદ જવાનોના પરિવારોને વિશ્વાસ અપાવવા માંગે છે કે, સમગ્ર દેશ અત્યારે તમારી પડખે ઉભો છે. બેઠકની શરૂઆતમાં, પ્રધાનમંત્રીએ સ્પષ્ટતા કરી હતી કે, આપણી સરહદોમાં કોઇ આવ્યું નથી કે કોઇએ આપણી એકપણ પોસ્ટ પર કબજો જમાવ્યો નથી. તેમણે કહ્યું હતું કે, આપણા વીસ બહાદુર જવાનોએ રાષ્ટ્ર માટે લદ્દાખમાં તેમનું સર્વોચ્ચ બલિદાન આપ્યું છે પરંતુ સાથે સાથે આપણી માતૃભૂમિ પર નજર કરવાની હિંમત કરનારાઓને બરાબરનો પાઠ પણ ભણાવ્યો છે. રાષ્ટ્ર આ જવાનોની બહાદુરી અને બલિદાનને હંમેશા યાદ રાખશે. પ્રધાનમંત્રીએ જણાવ્યું હતું કે,
પ્રધાનમંત્રીએ ઉત્તર પ્રદેશમાં રેલવે અકસ્માતમાં મૃત્યુ પામેલાના પરિવારને રૂ. 2 લાખ અને ગંભીર રીતે ઈજા પામેલાને રૂ. 50,000 પીએમએનઆરએફમાંથી આપવાની જાહેરાત કરી

પ્રધાનમંત્રી શ્રી નરેન્દ્ર મોદીએ ઉત્તર પ્રદેશમાં રેલવે અકસ્માતમાં મૃત્યુ પામેલાના પરિવારને રૂ. 2 લાખ અને ગંભીર રીતે ઈજા પામેલાને રૂ. 50,000 પીએમએનઆરએફમાંથી આપવાની જાહેરાત કરી હતી. રેલવે દ્વારા જાહેરાત કરવામાં આવેલી કોઈ પણ સહાય ઉપરાંત આ વધારાની સહાય છે.
રેશમનાં કીડા અને રેશમ ઉદ્યોગોમાં ભારત અને જાપાન વચ્ચે સંયુક્ત સંશોધન બાબતે થયેલા સમજૂતિના કરાર અંગે કેબિનેટને માહિતી અપાઈ

પ્રધાનમંત્રી શ્રી નરેન્દ્ર મોદીના અધ્યક્ષસ્થાને મળેલી કેબિનેટની બેઠકને સેન્ટ્રલ સિલ્ક બોર્ડ (સીએસબી), ભારત અને નેશનલ ઈન્સ્ટીટ્યુટ ઓફ એગ્રોબાયોલોજીકલ સાયન્સિસ (એનઆઈએએસ) જાપાન વચ્ચે રેશમના કીડા અને રેશમ ઉદ્યોગોમાં સંયુક્ત સંશોધન અંગે થયેલા સમજૂતિના કરાર અંગે માહિતગાર કરવામાં આવી હતી. સમજૂતિના આ કરાર ઉપર તા.11-11-2016ના રોજ સીએસબી અને એનઆઈએએસ વચ્ચે ભારતની ભૌગોલિક પરિસ્થિતિને માફક આવે તેવા પ્રોલિફીક બાયવોલ્ટાઈન હાઈબ્રીડઝ રેશમના કીડાઓ અંગે સંયુક્ત સંશોધન માટે હસ્તાક્ષર કરાયા હતા. આ સમજૂતિના કરાર વૈજ્ઞાનિક અને તકનીકી પ્રકારના છે. આ કરારને પરિણામે પ્રોલિફીક હાઈબ્રીડ સિલ્ક વર્મ્સ (રેશમના કીડા) વિકસાવવામાં સહાય થશે, જેના પરિણામે ભારતીય રેશમ ઉદ્યોગની ઉત્પાદન ક્ષમતા અને ગુણવત્તાના ધોરણોમાં સુધારો થશે. તે દ્વારા રેશમ અને રેશમના ઉત્પાદનોની નિકાસમાં વધારો થશે. એવી અપેક્ષા રાખવામાં આવે છે કે આ સમજૂતિના કરારને પરિણામે ભારતની ટેક્સટાઈલ્સ અને એપરલ ઈન્ડસ્ટ્રી (વસ્ત્ર ઉદ્યોગ) વિશ્વ સ્તરના રેશમ અને રેશમના ઉત્પાદનો પેદા કરી શકશે. ગુણવત્તા અને ઉત્પાદકતામાં સુધારો થવાને પરિણામે આખરે રેશમના ઉત્પાદનોની નિકાસમાં વધારો થશે.
પ્રધાનમંત્રીએ પંડિત ધર્મશીલ ચતુર્વેદીના નિધન પર શોક વ્યક્ત કર્યો

પ્રધાનમંત્રી નરેન્દ્ર મોદીએ જાણીતા વિચારક, લેખક અને પત્રકાર પંડિત ધર્મશીલ ચતુર્વેદીના નિધન પર શોક વ્યક્ત કર્યો હતો. પ્રધાનમંત્રીએ કહ્યું હતું કે, “જાણીતા વિચારક, લેખક અને પત્રકાર પંડિત ધર્મશીલ ચતુર્વેદીના નિધનના દુઃખદ સામાચાર કાશીથી મળ્યા. મારી સહાનુભૂતિ. સચોટ લખાણ, સમજશક્તિ અને રમૂજને લીધે પંડિત ધર્મશીલ ચતુર્વેદી વાચકોમાં પ્રિય હતા. તેમની ખોટ વર્તાશે.”
કેન્દ્રિય મંત્રીમંડળે ચાબાહાર બંદરના વિકાસ માટે ઈસ્લામિક રિપબ્લિક ઑફ ઈરાનને 150 મિલિયન અમેરિકન ડોલરના ધિરાણને મંજૂરી આપી

પ્રધાનમંત્રી શ્રી નરેન્દ્ર મોદીના અધ્યક્ષસ્થાને કેન્દ્રિય મંત્રીમંડળે ઈરાનમાં ચાબાહાર બંદરના વિકાસ માટે એક્ઝિમ બેન્ક પાસેથી 150 મિલિયન અમેરિકન ડોલરના ધિરાણની જોગવાઈ અને કાર્યરત કરવા અંગેની શિપિંગ મંત્રાલયની દરખાસ્તને મંજૂરી આપી છે. ચાબાહાર બંદર ઈરાનમાં પર્શિયન ગલ્ફની બહાર આવેલું છે અને તેના વિકાસને પગલે પ્રદેશમાં દરિયાઈ વેપાર વિસ્તારવામાં સહાય મળશે. ભારત આ પ્રોજેક્ટ અંગે ઈરાન અને આ ક્ષેત્રના ખાસ કરીને અફઘાનિસ્તાન તેમજ અન્ય દેશો સાથે વધતા વેપાર અને રોકાણ સુગમ બનાવવા વાટાઘાટો કરી રહ્યું છે તેમજ ભારતીય કંપનીઓને પણ આ ક્ષેત્રમાં તેમના વેપારના પ્રવેશ અને વિસ્તરણની તકો મળશે. શિપિંગ, માર્ગ પરિવહન અને ધોરીમાર્ગ મંત્રી શ્રી નીતિન ગડકરી અને ઈરાનના સમકક્ષ વ્યક્તિ દ્વારા 06.05.2015ના રોજ ભારત અને ઈરાન વચ્ચે સમજૂતી કરાર પર હસ્તાક્ષર થયા હતા. સમજૂતી કરાર મુજબ, ભારત ચાબાહાર બંદરમાં બે લંગરો સુસજ્જ કરશે અને ત્યાંથી કામકાજ ચલાવશે. પ્રથમ તબક્કામાં 85.21 મિલિયન અમેરિકન ડોલરનું રોકાણ કરવામાં આવશે અને દર વર્ષની લીઝ પર વર્ષે 22.95 મિલિયન અમેરિકન ડોલરનો મહેસૂલી ખર્ચ ચૂકવાશે. 10 વર્ષનો સમયગાળો પૂરો થાય એટલે અથવા તો લંબાવાયેલો સમયગાળો પૂરો થાય ત્યારે, પરસ્પર મજૂતીને આધારે સાધનોની માલિકી ઈરાનને ટ્રાન્સફર કરવામાં આવશે. ઈરાન તરફથી સમજૂતી કરાર મુજબ 150 મિલિયન અમેરિકન ડોલરનું ધિરાણ પાળવવા માટે વિનંતી કરવામાં આવી હતી. સમજૂતી કરાર મુજબ કરાર પર હસ્તાક્ષર થયા બાદ વધુમાં વધુ 18 મહિનાના સમયગાળામાં બે લંગરો પરથી કામકાજ શરૂ કરાશે. શિપિંગ મંત્રાલય હેઠળ કાર્યરત બે મુખ્ય બંદરો – જવાહરલાલ નહેરુ પોર્ટ ટ્રસ્ટ અને કંડલા પોર્ટ ટ્રસ્ટ દ્વારા પ્રમોટ થયેલી કંપની ઈન્ડિયા પોર્ટસ ગ્લોબલ પ્રાયવેટ લિમિટેડ દ્વારા લંગરોનું સંચાલન કરવામાં આવશે. કેન્દ્રિય મંત્રીમંડળે હવે નાણાં મંત્રી, વિદેશી બાબતોના મંત્રી તેમજ શિપિંગ મંત્રીને ઈરાન સાથે કરારના આખરી મુસદ્દાને મંજૂર કરવાની તેમજ પ્રોજેક્ટના અમલીકરણમાં ઊભા થતા કોઈ પણ મુદ્દાને ઉકેલવાની સત્તા આપી છે. કેન્દ્રિય મંત્રીમંડળે ચાહાબાર પોર્ટ ડેવલપમેન્ટ પ્રોજેક્ટ અને તેને સંબંધિત પ્રવૃત્તિઓના અમલીકરણ માટે ઈરાનમાં કંપની રચવા માટે પણ શિપિંગ મંત્રાલયને અધિકાર સોંપ્યો છે.
રક્ષાબંધનના અવસર પર મહિલાઓ અને બાળકોએ પ્રધાનમંત્રીને રાખડી બાંધી

રક્ષા બંધનના અવસર પર 29-8-2015ના રોજ સમાજના વિભિન્ન વર્ગોની મહિલાઓ અને બાળકોએ પ્રધાનમંત્રી શ્રી નરેન્દ્ર મોદીના નિવાસે તેમની મુલાકાત લીધી હતી અને તેમના હાથ પર રાખડી બાંધી હતી. આ અવસરે પ્રધાનમંત્રીએ બાળકોને આશીર્વાદ અને શુભકામનાઓ આપી હતી.
પ્રધાનમંત્રીએ પ્રયાગરાજની મુલાકાત લીધી અને લાખો મહિલાઓની હાજરીવાળા એક કાર્યક્રમમાં ભાગ લીધો

પ્રધાનમંત્રી શ્રી નરેન્દ્ર મોદીએ આજે પ્રયાગરાજની મુલાકાત લીધી હતી અને ખાસ કરીને પાયાના સ્તરે મહિલાઓના સશક્તીકરણ માટે યોજવામાં આવી રહેલા કાર્યક્રમમાં પણ ભાગ લીધો હતો. પ્રધાનમંત્રીએ સ્વ-સહાય સમૂહો (
પ્રધાનમંત્રીએ ભારતના પ્રથમ પ્રધાનમંત્રી પંડિત જવાહરલાલ નેહરુની જન્મજયંતિ નિમિત્તે તેમને શ્રદ્ધાંજલિ અર્પણ કરી

પ્રધાનમંત્રી શ્રી નરેન્દ્ર મોદીએ ભારતના પ્રથમ પ્રધાનમંત્રી પંડિત જવાહરલાલ નેહરુની જન્મજયંતિ નિમિત્તે તેમને શ્રદ્ધાંજલિ અર્પણ કરી હતી. પ્રધાનમંત્રીએ કહ્યુ, “ભારતના પ્રથમ પ્રધાનમંત્રી પંડિત જવાહરલાલ નેહરુની જન્મજયંતિ નિમિત્તે તેમનું સ્મરણ કરુ છુ. અમે સ્વતંત્રતા સંગ્રામ અને પ્રધાનમંત્રી તરીકેના એમના કાર્યકાળ દરમિયાનનાં એમના યોગદાનનું સ્મરણ કરીએ છીએ.”
પ્રધાનમંત્રીએ મેઘાલયના પૂર્વ રાજ્યપાલ શ્રી એમ એમ જેકોબના નિધન પર દુઃખ વ્યક્ત કર્યું

પ્રધાનમંત્રી શ્રી નરેન્દ્ર મોદીએ મેઘાલયના પૂર્વ રાજ્યપાલ શ્રી એમ એમ જેકોબના નિધન પર દુઃખ વ્યક્ત કર્યું હતું. પ્રધાનમંત્રીએ કહ્યું કે, “મેઘાલયના પૂર્વ રાજ્યપાલ શ્રી એમ એમ જેકોબના નિધન પર દુઃખ થયું. એમણે એક સાંસદ, મંત્રી અને રાજ્યપાલ તરીકે રાષ્ટ્રને ઉલ્લેખનીય યોગદાન આપ્યું છે. એમણે કેરળના વિકાસ માટે વ્યાપક કાર્યો કર્યા છે. દુઃખની આ ઘડીઓમાં મારી સંવેદનાઓ એમના પરિવારજનો અને શુભેચ્છકો સાથે છે.”
પ્રધાનમંત્રીએ એફઆઈજી વિશ્વ ચેલેન્જ કપની વૉલ્ટ ઈવેન્ટમાં સુવર્ણ પદક જીતવા બદલ દિપા કરમાકરને અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ એફઆઈજી વિશ્વ ચેલેન્જ કપની વૉલ્ટ ઈવેન્ટમાં સુવર્ણ પદક જીતવા બદલ દિપા કરમાકરને અભિનંદન પાઠવ્યા છે. પ્રધાનમંત્રીએ કહ્યું કે, “ભારતને દિપા કરમાકર પર ગર્વ છે.તુર્કીના મર્સિનમાં એફઆઈજી વિશ્વ ચેલન્જ કપની વૉલ્ટ ઈવેન્ટમાં જેના માટે એ સુપાત્ર છે એવા સુવર્ણ પદક જીતવા બદલઅભિનંદન. આ જીત તેમની દ્રઢતા અને ક્યારેય હાર ન માનવાનાવલણનું શ્રેષ્ઠ ઉદાહરણ છે.”
બ્રિટનના વિદેશ મંત્રી રાઇટ ઑનરેબલ બોરિસ જોહન્સન પ્રધાનમંત્રીને મળ્યા

બ્રિટનના વિદેશ અને કોમનવેલ્થ બાબતોના મંત્રી રાઇટ ઑનરેબલ બોરિસ જોહન્સન આજે પ્રધાનમંત્રી શ્રી નરેન્દ્ર મોદીને મળ્યા હતા. આ પ્રસંગે પ્રધાનમંત્રીએ નવેમ્બર, 2015માં તેમની બ્રિટનની મુલાકાત દરમિયાન અગાઉની બેઠકને યાદ કરી હતી. તે સમયે શ્રી જોહન્સન લંડનના મેયર હતા. પ્રધાનમંત્રીએ તેમને વિદેશ મંત્રી તરીકે નિમણૂક બદલ અભિનંદન આપ્યા હતા. પ્રધાનમંત્રીએ કહ્યું હતું કે, નવેમ્બર, 2016માં બ્રિટનના પ્રધાનમંત્રી થેરેસા મેની ભારતની મુલાકાતથી આગામી દિવસોમાં ભારત-બ્રિટનના સંબંધોને આગળ વધારવા માટે જરૂરી માળખું ઊભું થયું છે. પ્રધાનમંત્રીએ વિવિધ ક્ષેત્રોમાં, ખાસ કરીને સાયન્સ અને ટેકનોલોજી, ફાઇનાન્સ તથા સંરક્ષણ અને સુરક્ષા ક્ષેત્રોમાં દ્વિપક્ષીય સંબંધોને મજબૂત કરવા માટે થયેલી પ્રગતિની પ્રશંસા કરી હતી. પ્રધાનમંત્રીએ નોંધ્યું હતું કે, બ્રિટનમાં ભારતીય ડાયસ્પોરા બંને દેશો વચ્ચે જીવંત સેતુ સ્વરૂપે કામ કરે છે અને બંને દેશના લોકો વચ્ચેના સંબંધોને મજબૂત કરે છે. તેમણે આશા વ્યક્ત કરી હતી કે બંને દેશો આ સંબંધોને ગાઢ બનાવવા સંયુક્તપણે કામ કરવાનું ચાલુ રાખશે.
પ્રધાનમંત્રીએ ઓસ્ટ્રેલિયાના પ્રધાનમંત્રી સાથે ટેલિફોન પર વાતચીત કરી

પ્રધાનમંત્રી શ્રી નરેન્દ્ર મોદીએ ઓસ્ટ્રેલિયાના પ્રધાનમંત્રી મહામહિમ શ્રી માલ્કમ ટર્નબુલને ટેલિફોન કરી આજે દિવાળીની શુભકામના પાઠવી હતી પ્રધાનમંત્રીએ ઓસ્ટ્રેલિયામાં ભારતીય મૂળની વ્યક્તિ શ્રી મનમિત અલિશેરની તાજેતરમાં થયેલી ઘાતકી હત્યા અંગે ભારતીયોમાં ફેલાયેલી ચિંતાથી પણ તેમને અવગત કર્યા હતા. પ્રધાનમત્રી ટર્નબુલે હત્યા અંગે આઘાત વ્યક્ત કર્યો હતો અને બાબતની તપાસ થશે એમ જણાવ્યું હતું. પ્રધાનમંત્રી મોદીએ પ્રધાનમંત્રી ટર્નબુલને 2017માં ભારતની મુલાકાતના તેમના નિમંત્રણને દોહરાવ્યું હતું.